Alexander Boris de Pfeffel Johnson (gebore 19 Junie 1964), beter bekend as Boris Johnson, is 'n Britse politikus en sedert 24 Julie 2019 eerste minister van die Verenigde Koninkryk (VK). Hy was van 2001 tot 2008 lid van die parlement van die VK, waar hy Henley on Thames in die kiesafdeling van Oxfordshire verteenwoordig het. Tussen 4 Mei 2008 tot 7 Mei 2016 het hy as Londen se burgemeester gedien. Vanaf 13 Julie 2016 tot 9 Julie 2018 het Johnson die amp van minister van buitelandse en statebondsake onder die eerste minister Theresa May beklee.
Boris Johnson (amptelike portretfoto)
Minister van Buitelandse en Statebondsake
13 Julie 2016 – 9 Julie 2018
LP vir Uxbridge en South Ruislip
LP vir Henley
9 Junie 2001 – 4 Junie 2008
19 Junie 1964 (1964-06-19) (55 jaar oud)
Allegra Mostyn-Owen (1987–1993; geskei)
Marina Wheeler (1993–September 2018 - vervreem van mekaar)
Christen (Kerk van Engeland)
Op 23 Julie 2019 is Boris Johnson deur lede van die Konserwatiewe Party met 66 persent van die uitgebragte stemme as nuwe partyleier verkies. Sedert 24 Julie 2019 beklee hy die amp van eerste minister in 'n konserwatiewe minderheidsregering.
Terwyl Johnson sy keuse van minsters, wat merendeels by die Konserwatiewe Party se regtervleuel gereken word, as 'n «cabinet for modern Britain» beskryf, sien kommentator Hannah Jane Parkinson (The Guardian) «the most awful dinner party of all time» rondom die kabinetstafel vergader.
Johnson het aan die Universiteit van Oxford gestudeer en was ook president van die bekende Oxford Union. Boris was die redakteur van die inligtingstydskrif The Spectator, neem gereeld aan TV-debatte deel en is welbekend vir sy eksentrieke karakter sowel as sy gekleurde haarstyl. As boorling van New York het hy eers in 2017 afstand gedoen van sy Amerikaanse burgeskap - na bewering om belasting te bespaar.
Terwyl Boris Johnson die politieke lewe in die Verenigde Koninkryk met sy vermaaktalent verryk en nie sku is vir omstredenheid nie, is baie van sy kommentare deur onkunde en wanbegrip gekenmerk. So het hy gedurende die referendumveldtog in 2016 opslae gemaak met bewerings dat daar in die Europese Unie regulasies sou bestaan wat die kompostering van gebruikte teesakkies verbied of dat daar 'n minimum-ouderdom van agt jaar vir die opblaas van lugballonne vasgestel is.
Sommige van sy uitlatings dreig om diplomatieke betrekkinge met ander lande en onderhandelinge met die EU te vertroebel. Tydens die filmwerk vir 'n dokumentêr oor die Britse Departement van Buitelandse Sake, Inside the Foreign Office, wat in drie aflewerings in November 2018 deur BBC2 gebeeldsend is, het Johnson na die Franse as turds verwys. Op versoek van die departement is sy kommentaar uit die dokumentêr gesny.
Sy veldtog om partyleier te word is deur onthullings oorskadu. Op 21 Junie 2019 is die polisie kort na middernag na sy Londense woonstel ontbied om 'n hewige geskil met sy lewensmaat Carrie Symonds te besleg nadat Johnson losgebars met 'n haelstorm van lawaaierige skeldwoorde. Reeds vroeër het sy buite-egtelike verhoudings tydens sy ampstermyn as burgemeester van Londen opslae gemaak. Dit is tans nie bekend of Johnson die vader van een of twee kinders is wat uit dié verhoudings voortgespruit het nie.
↑ The Guardian, 23 Julie 2019: Boris Johnson elected new Tory leader. Besoek op 23 Julie 2019
↑ BBC News, 25 Julie 2019: Prime Minister Boris Johnson: Does his cabinet reflect 'modern Britain'? Besoek op 25 Julie 2019
↑ The Guardian, 25 Julie 2019: Snakes, stupidity and sycophants: the horror of the Johnson cabinet. Besoek op 25 Julie 2019
↑ Republikein, 10 November 2017: Boris Johnson gee VSA-burgerskap op. Besoek op 27 Julie 2019
↑ mirror.co.uk, 23 Maart 2016: Boris Johnson forced to admit EU regulations don't ban Brits recycling tea bags. Besoek op 24 Julie 2019
↑ Metro, 28 Junie 2019: Boris Johnson called the French ‘turds’ but BBC cut it from interview. Besoek op 24 Julie 2019
↑ The Guardian, 21 Junie 2019: Boris Johnson: police called to loud altercation at potential PM's home. Besoek op 23 Julie 2019
↑ inews.co.uk, 17 Junie 2019: ‘How many children does Boris Johnson have?’ Johnny Mercer insists Tory favourite has right to private life in BBC interview. Besoek op 23 Julie 2019
Wikimedia Commons het meer media in die kategorie Boris Johnson.
(en) Boris Johnson se amptelike tuisblad
The Guardian: Brexit under Boris Johnson - The Scenarios
Ontsluit van "https://af.wikipedia.org/w/index.php?title=Boris_Johnson&oldid=2022076"
Last edited on 2 Augustus 2019, at 15:56